Oznámenie Komisie Európskemu parlamentu podľa článku 251 odsek 2 druhý pododsek Zmluvy o ES o spoločnom stanovisku Rady k prijatiu nariadenia Európskeho parlamentu a Rady o niektorých fluorovaných skleníkových plynoch a smernice Európskeho Parlamentu a Rady týkajúcej sa emisií z klimatizačných systémov motorových vozidiel a ktorou sa mení a dopĺňa smernica Rady 70/156/EHS /* KOM/2005/0296 v konečnom znení - ( 2003/0198 */





[pic] | KOMISIA EURÓPSKYCH SPOLOČENSTIEV | Brusel, 01.07.2005 KOM(2005)296 v konečnom znení 2003/0198 A (COD)2003/0198 B (COD) OZNÁMENIE KOMISIE EURÓPSKEMU PARLAMENTU podľa článku 251 odsek 2 druhý pododsek Zmluvy o ES o spoločnom stanovisku Rady k prijatiu nariadenia Európskeho parlamentu a Rady o niektorých fluorovaných skleníkových plynoch a smernice Európskeho parlamentu a Rady týkajúcej sa emisií z klimatizačných systémov motorových vozidiel a ktorou sa mení a dopĺňa smernica Rady 70/156/EHS 2003/0198 A (COD)2003/0198 B (COD) OZNÁMENIE KOMISIE EURÓPSKEMU PARLAMENTUpodľa článku 251 odsek 2 druhý pododsek Zmluvy o ESo spoločnom stanovisku Rady k prijatiu nariadenia Európskeho parlamentu a Rady o niektorých fluorovaných skleníkových plynoch a smernice Európskeho parlamentu a Rady týkajúcej sa emisií z klimatizačných systémov motorových vozidiel a ktorou sa mení a dopĺňa smernica Rady 70/156/EHS 1. POSTUP Návrh KOM(2003)492 konečná verzia z 11. augusta 2003 bol postúpený Rade a Parlamentu 12. augusta 2003 v súlade s postupom spolurozhodovania podľa článku 175 ods. 1 Zmluvy o ES. Európsky hospodársky a sociálny výbor vydal svoje stanovisko 28. januára 2004[1]. Európsky parlament vydal svoje stanovisko v prvom čítaní na svojom zasadnutí 31. marca 2004. Po tom, čo Európsky parlament vydal svoje stanovisko a v súlade s článkom 250 ods. 2 Zmluvy o ES, Rada dosiahla 14. októbra 2004 kvalifikovanou väčšinou politickú dohodu o spoločnej pozícii. Rada formálne prijala spoločnú pozíciu 20. júna 2005. 2. CIEĽ NÁVRHU KOMISIE Cieľom návrhu Komisie je prostredníctvom účinných opatrení na znížienie emisií fluorovaných skleníkových plynov výrazne prispieť k splneniu cieľa Európskeho spoločenstva vyplývajúceho z Kjótskeho protokolu. Za normálnych okolností by odhadované emisie (ekvivalent CO2) fluorovaných skleníkových plynov vzrástli v rokoch 1995 až 2010 o približne 50%. Rýchle prijímanie a implementovanie právnych predpisov na znižovanie skleníkových plynov je pre EÚ ešte dôležitejšie po tom, čo Kjótsky protokol nadobudol účinnosť 16. februára 2005. Druhým cieľom je zabrániť narušeniu vnútorného trhu, ku ktorému by mohlo dôjsť v dôsledku odlišných existujúcich alebo plánovaných opatrení členských štátov, prijatých za účelom plnenia vlastných cieľov vyplývajúcich z Kjótskeho protokolu. Znamená to prijať harmonizované obmedzenia týkajúce sa uvádzania na trh a používania fluorovaných plynov v aplikáciách, v ktorých je buď obtiažne zabrániť ich únikom, alebo sa ich používanie považuje za nežiadúce a existujú k nim vhodné alternatívne látky. Kľúčovým prvkom je regulácia úniku špecifických fluorovaných skleníkových plynov z klimatizačných zariadení inštalovaných v motorových vozidlách (mobilných klimatizačných systémov) a zákaz mobilných klimatizačných systémov používajúcich HFC 134a s účinnosťou od určitého dátumu. Očakáva sa, že vďaka návrhu sa do roku 2010 zníži predpokladaný objem emisií fluorovaných plynov o približne 23 miliónov ton ekvivalentov a neskôr ešte viac, pretože niektoré ustanovenia, predovšetkým postupne vylúčenie HFC-134a z mobilných klimatizačných systémov, sa prejavia významne až po roku 2010. Spoločná pozícia, ktorá vychádza z návrhu Komisie a nadobúda formu dvoch právnych nástrojov, môže významne prispieť k zabezpečeniu toho, aby sa právny záväzok na zníženie emisií skleníkových plynov v súlade s Kjótskym protokolom, ktorý Európske spoločenstvo a jeho členské štáty ratifikovali 31. mája 2002, podarilo splniť účinným spôsobom s vynaložením čo najnižších nákladov. 3. PRIPOMIENKY KOMISIE K SPOLOČNEJ POZÍCII 3.1. Všeobecné pripomienky Do spoločnej pozície je včlenených úplne, čiastočne alebo principiálne 54 z 81 zmien a doplnení navrhnutých Parlamentom. Komisia súhlasí s 27 zmenami a doplneniami navrhnutými Parlamentom, ktoré sú obsiahnuté v spoločnej pozícii. Komisia je toho názoru, že spoločná pozícia vo forme nariadenia o určitých fluorovaných skleníkových plynoch a smernice týkajúcej sa emisií z mobilných klimatizačných zariadení, nemení prístup a ciele jej návrhu. Zmena formy tiež zohľadňuje záujem Parlamentu upraviť emisie z mobilných klimatizačných systémov právnymi predpismi o typovom schválení. Komisia súhlasí so touto zmenou formy, pretože považuje uvedené dva prvky za súčasť celkového balíka, ktorý zaručuje naplnenie ambícií pôvodného návrhu v oblasti životného prostredia. Rada s tým súhlasí, čo uvádza v odôvodneniach spoločnej pozície. Komisia poskytla vyhlásenie k článku 10 nariadenia (v prílohe). 3.2. Rozbor pripomienok 3.2.1. Zmeny a doplnenia Parlamentu, ktoré Komisia prijala a ktoré boli úplne, principiálne alebo čiastočne zahrnuté do spoločnej pozície Zmenami a doplneniami 3, 34 a 79 sa vkladá pred výraz fluorované plyny slovo „skleníkové“ (používa sa v celom texte). Zmenou a doplnením 8 sa podrobnejšie vymedzujú všetky aspekty, ktorých sa článok 1 ods. 2 nariadenia v spoločnej pozícii týka. Zmenou a doplnením 12 sa vylepšuje definícia zachytávania. Zmenou a doplnením 13 sa stanovuje definícia zneškodňovania. Zmenami a doplneniami 15, 16 a 17 sa jasnejšie definujú látky, ktoré sú zahrnuté. Zmenou a doplnením 18 sa dosahuje právna jednoznačnosť a istota definície potenciálu globálneho otepľovania (GWP). Zmenou a doplnením 29 sa zabezpečuje, aby sa po úniku vykonala dôkladná oprava. Zmenou a doplnením 30 sa umožňuje znížiť frekvenciu inšpekcií, ak nedochádza k úniku. Zmenami a doplneniami 31 a 107 sa povoľujú inšpekcie požiarnych zariadení v súlade s ISO 14520. Zmenami a doplneniami 32 a 33 sa požaduje, aby sa v priestoroch s vyššou pravdepodobnosťou úniku používali systémy na detekciu úniku. Zmenou a doplnením 35 sa zabezpečuje, aby sa oprava zariadenia, na ktorom dochádza k únikom, vykonala čo najskôr. Zmenou a doplnením 41 sa požaduje, aby členské štáty prispôsobili svoje školiace programy. Zmenami a doplneniami 46, 50, 52 a 63 sa umožňuje jednoznačnejšia formulácia textu týkajúceho sa podávania správ. Cieľom zmeny a doplnenia 78 je prostredníctvom nového ustanovenia o označovaní poskytovať informácie o GWP výrobkov a zariadení, ktoré obsahujú fluorované uhľovodíky. Zmenou a doplnením 82 sa zavádza preskúmanie nariadenia, ktorým sa má zistiť jeho prípadná revízia . Pokiaľ ide o smernicu, na túto skutočnosť sa v zásade vzťahuje článok 8. Zmenou a doplnením 111 sa požaduje, aby nové typy vozidiel spĺňali od 31. decembra 2006 požiadavky týkajúce sa objemu emisií stanovené v štandardizovanom postupe testovania. 3.2.2. Zmeny a doplnenia Parlamentu, ktoré sú prijateľné pre Komisiu, ale neboli včlenené do spoločnej pozície Odôvodnenia: zmena a doplnenie 7 sa týka odborného výcviku a certifikácie. Rada sa rozhodla nezachádzať do detailov pri každom ustanovení, ktoré Komisia podporuje, pretože ustanovenia o odbornom výcviku a certifikácii uvedeného nariadenia sú posilnené. Definície: k jasnosti a istote môže prispieť definovanie pojmov opierajúc sa o právne predpisy Spoločenstva, ak je to možné, ako je to v prípade zmien a doplnení 9 a 11. Spoločná pozícia neobsahuje definície obalu a výrobcu, ktoré navrhol Parlament, ale Komisia je názoru, že tým jeho návrh nie je dotknutý. Štandardizované testy pred uvedením na trh: zmenou a doplnením 24 sa požaduje, aby chladiace, klimatizačné zariadenia, ako aj tepelné čerpadlá prešli pred uvedením na trh štandardizovanými testmi; tieto normy by však mali vychádzať z existujúcich právnych predpisov a nie z testov, ako ich určí výbor. Rada je toho názoru, že ide o bežný postup a nie je potrebné, aby sa to opakovalo v spoločnej pozícii. Elektronický register certifikovaných pracovníkov a podnikov: zmena a doplnenie 40 , ktorým sa ustanovuje elektronický register by mohol byť užitočným nástrojom na umožnenie prevádzkovateľom využívať kvalifikovaný personál. Spoločná pozícia neobsahuje toto ustanovenie a pretože uvedené ustanovenie nie je nevyhnutne dôležité vo vzťahu k zabráneniu únikom, Komisia s tým môže súhlasiť. Mobilné klimatizačné zariadenia s GWP pod 100 a daňové stimuly: zmenou a doplnením 77 sa požaduje, aby členské štáty podporovali zariadenia (mobilné klimatizačné systémy) s GWP pod 100 a využívali daňové stimuly. Komisia s tým v zásade súhlasí, ale je toho názoru, že by to nemalo byť povinné. Tento návrh nie je začlenený do spoločnej pozície . Prieskum cieľov pri zachytávaní plynov a zisťovanie prípadnej potreby revízie právneho rámca pre zachytávanie: zmena a doplnenie 81 súvisí s posilnením prvku zachytávania v ustanoveniach upravujúcich preskúmanie. Komisia je toho názoru, že preskúmanie ustanovení o zachytávaní sa dá vhodne zapracovať do doložky o preskúmaní. Návrh nie je obsiahnutý v spoločnej pozícii, ale Komisia si myslí, že sa naň vzťahuje požiadavka posudzovať „dopad príslušných ustanovení.“ 3.2.3. Zmeny a doplnenia Parlamentu, ktoré Komisia neprijala, ale ktoré sú zahrnuté v spoločnej pozícii Mobilné klimatizačné zariadenia : zmenou a doplnením 6 sa ruší odôvodnenie súvisiace s prevoditeľnými kvótami vo vzťahu s o zmenou a doplnením 105 a obe tieto zmeny a doplnenia nemohla Komisia pôvodne prijať. Rada postupovala podobne ako Parlament v tom zmysle, že pre zníženie emisií z mobilných klimatizačných systémov navrhla použiť právny nástroj a do spoločnej pozície boli následne pretransformované ustanovenia navrhnuté Komisiou vo forme smernice podobnej smernici o typovom schválení, ktorou sa mení a dopĺňa smernica 1970/156/ES. Definície uvádzania na trh: zmena a doplnenie 10 zahŕňa uvádzanie na trh samotných fluorovaných plynov ako aj výrobkov a zariadení, ktoré obsahujú fluorované plyny. Táto zmena a doplnenie odstránila tiež z návrhu Komisie odkaz týkajúci sa aspektu „nepoužitý“. Komisia môže novú definíciu podporiť, pretože nepripúšťa uvádzanie fluorovaných plynov na trh. Pojmy „prevádzkovateľ“ a „vlastník“: v zmene a doplnení 23 a 34 sa pojem „vlastníci a prevádzkovatelia” nahrádza navrhovaným pojmom Komisie „prevádzkovatelia“. Komisia bola toho názoru, že zodpovednosť za zabránenie únikov sa musí jasne definovať a že obvykle ma túto zodpovednosť „prevádzkovateľ“. Článok 2 písm. f) v spoločnej pozícii však umožňuje, aby bol „vlastník“ určený ako zodpovedná osoba pre účely ustanovení o spôsobe zabraňovania únikom a zachytávaní. Pojmy „certifikované spoločnosti“ a certifikovaný personál : zmenami a doplneniami 26 , 27 a 28 sa zavádza pojem „certifikované spoločnosti“ súbežne s pojmom „certifikovaný personál“. Komisia bola toho názoru, že kľúčovým prvkom ustanovení o spôsobe zabraňovania únikom je kvalifikovaný personál. Použitie slova „certifikovaný“ namiesto „kvalifikovaný“ v súvislosti s personálom sa dá prijať rovnako ako zahrnutie spoločností do článku 3 ods.2, pretože sa tým systém inšpekcií s ohľadom na vedenie záznamov posilní. Zachytávanie fluorovaných plynov: zmenou a doplnením 39 sa požaduje zachytávanie počas opráv a počas konečnej likvidácie. V spoločnej pozícii sa však teraz nachádza text „a pred konečnou likvidáciou“. Komisia súhlasí s touto formuláciou. Zníženie frekvencie inšpekcií v prípadoch, keď nedochádza k únikom: pokiaľ ide o zmenu a doplnenie 110 , Komisia dávala prednosť tomu, aby sa zníženie frekvencie ponechalo na príslušný orgán, ktorý môže najlepšie posúdiť situáciu. V spoločnej pozícii sú inšpekcie redukované na polovicu, ak je nainštalovaný riadne fungujúci systém na detekciu únikov. Odborný výcvik a certifikácie : Komisia sa nestotožňovala so zmenami a doplneniami 42, 43 a 44 , ktorými sa požaduje, aby sa existujúce programy zosúladili s požiadavkami nariadenia, pretože boli príliš normatívne. Niečo z nich sa dostalo do spoločnej pozície (článok 5) a zodpovedajúci článok bol podstatne prepracovaný. Základné prvky týkajúce sa časového rozvrhu a postupu na zabezpečenie minimálneho štandardu v oblasti odborného výcviku a vzájomného uznávania kvalifikácie zostávajú nedotknuté. Podávanie správ: Komisia sa nestotožňovala so zmenami a doplneniami 47, 48, 54, 55, 57, 59, 60 a 62, ktorými došlo k prepracovaniu a odstráneniu povinnosti výrobcov odhadnúť emisie konečných používateľov a ktoré zavádzajú pojem emisií počas životnosti každého plynu a od členských štátov požadujú, aby preskúmali reprezentatívnu vzorku záznamov a podali správu Komisii. Komisia neprijala tieto zmeny a doplnenia, pretože by úplne porušili rovnováhu ustanovení týkajúcich sa podávania správ. Spoločná pozícia sa však uberala strednou cestou, čo je pre Komisiu prijateľné. Mobilné klimatizačné systémy: zmenami a doplneniami 65, 71, 73, 76, 105, 108, 111 a 112 sa nahrádzajú ustanovenia o prevoditeľných kvótach ustanoveniami podobnými s ustanoveniami „o typovom schválení“. Komisia sa stotožnila s týmito zmenami a doplneniami po tom, čo sa stalo zrejmým, že Rada dáva prednosť rovnakému riešeniu ako Parlament, pokiaľ ide o to, použiť právny nástroj. Existujú však rozdiely medzi inštitúciami v názore na termíny, kedy by mali tieto ustanovenia nadobudnúť účinnosť. Parlament navrhol rok 2011 pre nové typy vozidiel a rok 2014 pre všetky nové vozidlá. Komisia si však myslí, že ak by návrh mal byť rovnocenný jej návrhu, najneskoršími dátumami by mali byť roky 2010 a 2016. Komisia to považuje za dôležité, aby sa tým prispelo k naplneniu cieľov EÚ z Kjóta. Spoločnou pozíciou sa transformujú navrhnuté ustanovenia Komisie do smernice podobnej so smernicami „o typovom schválení“, ktorou sa mení a dopĺňa smernica 1970/156/ES, s dátumami pre postupne skončenie používania HFC-134a v nových typoch vozidiel v roku 2011 a v nových vozidlách v roku 2017. Vylepšené mobilné klimatizačné systémy: zmenami a doplneniami 85 a 96 sa zrušuje definícia vylepšených mobilných klimatizačných systémov po zrušení systému kvót. Komisia sa zasadzovala o ich zachovanie. Ustanovenia o prevoditeľných kvótach boli však nahradené ustanoveniami podobnými s ustanoveniami „o typovom schválení“, a tak ustanovenia o vylepšených mobilných klimatizačných systémoch nie sú ďalej potrebné a vypustili sa zo spoločnej pozície. Oboznamovanie s pokrokom vo vývoji klimatických zariadení nepoškodzujúcich ovzdušie: zmenou a doplnením 86 sa požaduje, aby Komisia po dvoch rokoch predložila správu o pokroku vo vývoji klimatických zariadení nepoškodzujúcich ovzdušie. Spoločnou pozíciou sa určuje povinnosť preskúmať, či sa ustanovenia Spoločenstva v článku 8 ods. 1 smernice „o typovom schválení“, ktoré sa týkajú GWP fluorovaných skleníkových plynov, majú zmeniť alebo doplniť. 3.2.4. Zmeny a doplnenia Parlamentu, ktoré Komisia neprijala a ktoré neboli začlenené do spoločnej pozície Odôvodnenia: zmenou a doplnením 2 sa zavádza odôvodnenie súvisiace s individuálnymi kjótskymi cieľmi členských štátov a potreby samostatných krokov. Nie je tu však zmienka o potrebe harmonizovaných postupov v určitých prípadoch a pretože niektoré kroky v navrhovanom nariadení spadajú pod článok 95, členské štáty by nemuseli mať úplnú voľnosť rozhodovania o svojich vnútroštátnych opatreniach. Odôvodnenia: zmenou a doplnením 4 sa uvádza odôvodnenie, podľa ktorého existujú pre väčšinu aplikácií alternatívne látky k fluorovaným plynom a preto je dôležité obmedziť ich používanie na aplikácie, pre ktoré neexistujú alternatívne látky. V navrhovanom nariadení sú niektoré spôsoby použitia a výrobky zakázané. Článok týkajúci sa preskúmania zaväzuje Komisiu, aby ďalej posúdila aplikácie používajúce fluorované plyny. Odôvodnenia: podľa zmeny a doplnenia 5 môžu členské štáty určiť dodatočné vnútroštátne požiadavky pre podávanie správ dopĺňajúce požiadavky Spoločenstva. Komisia sa s tým nestotožnila, pretože bola toho názoru, že by to malo spadať pod mechanizmus monitorovania. V spoločnej pozícií sa však nachádza všeobecné odôvodnenie, ktoré sa zmieňuje o vnútroštátnom podávaní správ a ktorý Komisia podporuje. Definícia nových typov aerosólov: zmenou a doplnením 20 by sa nahradila navrhovaná definícia Komisie novou definíciou „technických aerosólov“. Podľa názoru Komisie nebola táto zmena a doplnenie dostatočne zhodnotená a Komisia podporuje definíciu nachádzajúcu sa v spoločnej pozícii, ktorá je v súlade s jej návrhom. Nová definícia malých výrobcov automobilov: Komisia nesúhlasí so zmenou a doplnením 21 , pretože definícia nie je v súlade so systémom typového schválenia. Všeobecná povinnosť zabrániť únikom a minimalizovať emisie: pokiaľ ide o zmenu a doplnenie 22, Komisia je toho názoru, že táto už spadá pod článok 3. Komisia podporuje spoločnú pozíciu. Inšpekcie mobilných zariadení: Komisia zamietla zmenu a doplnenie 25, pretože sa ešte nevykonalo potrebné technické a ekonomické vyhodnotenie a podporuje spoločnú pozíciu. Registrácia subjektov vykonávajúcich inšpekciu požiarnych systémov: Komisia neprijala zmenu a doplnenie 36 , pretože je toho názoru, že by to pre priemysel znamenalo ešte väčšiu záťaž a prínos by bol minimálny. Nie je zahrnutá v spoločnej pozícii. Podávanie správ: Komisia zamietla zmeny a doplnenia 49, 57 a 61, pretože rozširovali rozsah pôsobnosti ustanovení o podávaní správ a nebolo jasné, aký prospech by prinieslo získavanie odhadov emisií fluorovaných plynov v EÚ. Spoločnou pozíciou sa tento postoj potvrdil. Používanie hexafluoridu síry pri odlievaní horčíka: Komisia zamietla zmenu a doplnenie 64, ktorou sa odstraňuje možnosť používania hexafluoridu síry pod hranicou 500 kg ročne. Zmena a doplnenie nebola tiež zahrnutá do spoločnej pozície, i keď sa požaduje preskúmanie tejto odchýlky do 1. januára 2010. Podpora chladiacich a klimatizačných systémov daňovými a inými stimulmi: Komisia zamietla zmenu a doplnenie 69 a 74, pretože pokiaľ ide o daňové stimuly, mohlo by dôjsť k ťažkostiam v súvislosti s právnymi predpismi EÚ o štátnej pomoci. Zavedenie daňových stimulov pre konverziu mobilných klimatizačných zariadení s GWP <50: Komisia nepovažuje zmenu a doplnenie 75 za praktickú a podporuje spoločnú pozíciu. Preskúmanie otázky klimatizačných zariadení nepoškodzujúcich klímu po dvoch rokov od nadobudnutia účinnosti: Komisia nemohla prijať zmenu a doplnenie 80 , pretože jej rozsah bol príliš široký a prieskum by kolidoval s časovým plánom prieskumu podľa návrhu Komisie a spoločnej pozície. Výbor: zmenou a doplnením 83 sa mal zriadilť ďalší výbor zaoberajúci sa uznávaním profesijnej kvalifikácie. Komisia je presvedčená, že výbor, ktorý zriaďuje nariadenie (ES) č. 2037/2000 je vhodný pre tento účel. Komisia tiež zamietla zmenu a doplnenie 104, ktorá požadovala zriadenie nového stáleho výboru namiesto výboru podľa nariadenia (ES) č. 2037/2000. Úprava prílohy II – zákazy : zmenou a doplnením 84 sa zaviedlo niekoľko zmien súvisiacich s používaním perfluorovaných uhľovodíkov (PFC) v aerosólových hasiacich prístrojoch a nových typoch aerosólov. Komisia ich zamietla, pretože buď oslabovali návrh (PFC) alebo pretože v prípade aerosólov je potrebné ďalšie technické hodnotenie. Mobilné klimatizačné zariadenia používajúce HFC-152a: zmenou a doplnením 108 (a zmeny a doplnenia 73, 112) sa znižuje GWP chladiacich plynov zo 150 na 50, čo by vylúčilo používanie HFC-152a. Podľa názoru Komisie to z hľadiska životného prostredia nie je odôvodnené. Spoločná pozícia však v článku 8 ods. 1 smernice „o typovom schválení“ požaduje preskúmanie potreby zmeny a doplnenia ustanovení Spoločenstva týkajúcich sa GWP fluorovaných skleníkových plynov. 3.2.5. Ďalšie zmeny a doplnenia Rady k návrhu Komisie Právny základ : berúc do úvahy rozhodnutie Rady zmeniť formu návrhu Komisie prijatím smernice týkajúcej sa zvlášť otázky fluorovaných uhľovodíkov v mobilných klimatizačných zariadeniach a nariadenia, ktoré sa vzťahuje na zvyšok pôvodného návrhu, Komisia súhlasí s tým, že smernica by sa mala zakladať le na článku 95 a právnym základom nariadenia by mal byť článok 175 a vo vzťahu k niektorým článkom článok 95. Spoločná pozícia je v súlade s týmto stanoviskom. Odôvodnenie 5 objasňuje, ktoré články nariadenia sa zakladajú na článku 95. Označovanie výrobkov a zariadení: spoločná pozícia obsahuje nový článok týkajúci sa označovania, ktorý zabezpečí, aby sa určité výrobky a zariadenia obsahujúce fluorované skleníkové plyny nedostávali na trh bez toho, aby boli náležite označené. Komisia postupom vo výbore určí formát označenia. Preskúmanie: Komisia víta podrobné ustanovenia o preskúmaní, ktoré posilňujú jej návrh. Komisia naznačila, že jej návrh je len prvým krokom, a teda preskúmanie po štyroch rokoch od nadobudnutia účinnosti sa stane užitočným nástrojom v hodnotení pokroku a pri tvorbe nových návrhov, ak to bude vhodné. Nadobudnutie účinnosti: podľa spoločnej pozície nadobúda nariadenie účinnosť dvanásť mesiacov po jeho uverejnení v úradnom vestníku namiesto dvadsiatich dní navrhnutých Komisiou. Pre nadobudnutie účinnosti smernice zostáva lehota 20 dní. Táto zmena dátumu sa v nariadení uskutočnila z toho dôvodu, že väčšina zákazov v prílohe II už bude účinná v deň nadobudnutia účinnosti uvedeného nariadenia. Komisia s tým súhlasí. 4. ZÁVER Pri hodnotení spoločnej pozície vzala Komisia do úvahy, že forma jej návrhu sa mení a nadobúda formu smernice týkajúcej sa zvlášť otázok fluorovaných uhľovodíkov v mobilných klimatizačných zariadeniach, opierajúcu sa o právne predpisy o typovom schválení vozidiel a formu nariadenia vzťahujúceho sa na zvyšok pôvodného návrhu. Komisia súhlasí s touto zmenou na základe toho, že obsah návrhu sa naďalej dá považovať za celkový balík, ktorý zaručuje ambície pôvodného návrhu v oblasti životného prostredia. Rovnako Rada považovala za dôležité, aby bol obsah tohto návrhu chápaný ako celkový balík a zohľadnila to v odôvodnení 8 nariadenia a v odôvodnení 6 smernice, ktoré zdôrazňujú, že tieto právne predpisy sa majú prijať a uverejniť v úradnom vestníku súčasne. Pokiaľ ide o smernicu týkajúcu sa mobilných klimatizačných systémov, v spoločnej pozícii sa prijal návrh Parlamentu postupne vylúčiť fluorované skleníkové plyny z mobilných klimatizačných systémov využitím postupu typového schválenia namiesto systému prevoditeľných kvót. I keď Komisia pôvodne nesúhlasila s týmto návrhom, rozhodla sa podporiť postup schvaľovania typov, pretože ani Parlament a ani Rada neboli pripravené prijať návrh Komisie, a pretože celkový cieľ návrhu Komisie v oblasti životného prostredia zostáva zachovaný. Ani Komisia a ani Rada neprijali návrh Parlamentu znížiť GWP fluorovaných plynov v mobilných klimatizačných systémoch zo 150 na 50, pretože by sa tým vylúčilo používanie HFC-152a, ktoré predstavuje potencionálnu alternatívnu technológiu, pričom by sa v oblasti životného prostredia dosiahol len minimálny prínos. Článok 8 ods. 1 smernice o typovom schválení však Komisiu zaväzuje preskúmať a podať správu o možných zmenách v súvislosti s GWP fluorovaných plynov s ohľadom na technický a vedecký vývoj. Spoločná pozícia zahŕňa veľký podiel zmien a doplnení z prvého čítania Parlamentu. Veľa z nich prispieva k dosiahnutiu jednoznačnejšieho definovania pojmov návrhu, ako aj k zvýšeniu priehľadnosti a zodpovednosti. V rámci všeobecnej podpory návrhu môže Komisia prijať aj niekoľko zmien a doplnení Parlamentu, ktoré pôvodne zamietla, napríklad ustanovenia o podávaní správ, ktoré sú v spoločnej pozícii čiastočne zachované a preformulované. V niekoľkých prípadoch ide spoločná pozícia ďalej ako návrh Komisie, napríklad jej nový článok o označovaní, ktorý je pre Komisiu prijateľný. Väčšina zmien a doplnení Parlamentu bola prijatá, predovšetkým článok nariadenia o preskúmaní sa tým značne posilnil a skonkrétnil a pre Komisiu bude znamenať užitočné usmernenie pri posudzovaní všetkých oblastí politiky, ktoré sú vymedzené v nariadení a pri návrhu ďalších opatrení, pokiaľ budú tieto potrebné. Komisia preto podporuje spoločnú pozíciu prijatú kvalifikovanou väčšinou 20. júna 2005. PRÍLOHA Vyhlásenie Komisie k preskúmaniu podľa článku 10 ods. 2 písm. j) Komisia vyhlasuje, že pri preskúmaní podľa článku 10 ods. 2 písm. j) by možnými oblasťami pre preskúmanie v súvislosti s prílohou II mohli byť: - aplikácie v oblasti aerosólov, - používanie v chladiacich systémoch, klimatizačných zariadeniach (okrem namontovaných v motorových vozidlách) a v tepelných čerpadlách, - peny tvrdé i mäkké, - požiarne zariadenia a hasiace prístroje. [1] Zatiaľ neuverejnené v Úradnom vestníku.